smcproject/ml-wiki-sentences huggingface dataset:
1960-കളിൽ അമേരിക്കയിലെ പൌരാവകാശ പ്രസ്ഥാനവും ആഫ്രിക്ക, കരീബിയൻ, ലാറ്റിനമേരിക്കയുടെ ഭാഗങ്ങൾ, ദക്ഷിണപൂർവേഷ്യ എന്നിവിടങ്ങളിലെ യൂറോപ്യൻ അധിനിവേശത്വത്തിന്റെ തകർച്ചയും ഈ പ്രവണതയ്ക്ക് ആക്കംകൂട്ടി.
അതുമുതൽ യൂറോപ്യൻ അധിനിവേശത്തിലിരുന്ന പ്രദേശങ്ങളിലെ സ്ത്രീകളും മൂന്നാം ലോകവും അധിനിവേശാനന്തര സ്ത്രീവാദവും മൂന്നാംലോകസ്ത്രീവാദവും മുന്നോട്ടുവെച്ചു.
ചന്ദ്ര തല്പദെ മൊഹന്തിയെ പോലുള്ള അധിനിവേശാനന്തര സ്ത്രീവാദികൾ പാശ്ചാത്യ സ്ത്രീവാദത്തിന്റെ വംശകേന്ദ്രിതത്വത്തെ വിമർശിക്കുന്നു.
കറുത്ത വർഗ്ഗ-സ്ത്രീവാദികളായ ആഞ്ജല ഡേവിസ്സും ആലീസ് വാക്കറും ഇതിനോട് യോജിക്കുന്നു.
അമേരിക്കൻ ഐക്യ നാടുകളിൽ ഭരണഘടനയിലെ 1920 ലെ പത്തൊൻപതാം ഭേദഗതിയിലുടെ ആഗസ്റ്റ് 26 ന് സ്ത്രീ സമത്വദിനമായി  ആചരിക്കുന്നു.
സ്ത്രീവാദികളും മറ്റു പണ്ഡിതരും സ്ത്രീവാദപ്രസ്ഥാനങ്ങളുടെ ചരിത്രത്തെ മൂന്ന് തരംഗങ്ങളായി തിരിച്ചിട്ടുണ്ട്.
ഒന്നാം തരംഗം പ്രധാനമായും 19-ആം നൂറ്റാണ്ടിലെയും ഇരുപതാം നൂറ്റാണ്ടിന്റെ തുടക്കത്തിലെയും സമ്മതിദാനാവകാശസമര(suffrage)മായിരുന്നു.
രണ്ടാം തരംഗം 1960-കളിൽ ആരംഭിച്ച സ്ത്രീവിമോചനപ്രസ്ഥാനങ്ങളുമാ‍യി ബന്ധപ്പെട്ട ആശയങ്ങളും പ്രവർത്തനങ്ങളുമാണ് (സ്ത്രീകളുടെ നിയമപരവും സാമൂഹികവുമായ സമത്വത്തിനുവേണ്ടി ഉദ്ബോധിപ്പിച്ചു).
1990-കളിൽ ആരംഭിച്ച മൂന്നാം തരംഗം രണ്ടാം തരംഗത്തിന്റെ തുടർച്ചയും പരാജയങ്ങൾക്കുള്ള പ്രതികരണവുമായിരുന്നു.
ഒന്നാം തരംഗം
ബ്രിട്ടണിലെയും ഐക്യനാടുകളിലെയും സ്ത്രീവാദപ്രവർത്തനങ്ങളുടെ നീണ്ട കാലയളവിനെയാണ് ഒന്നാം തരംഗ സ്ത്രീവാദമായി കണക്കാക്കുന്നത്.
തുല്യപങ്കാളിത്തം, സ്വത്തവകാശം, എന്നിവയെ പ്രചരിപ്പിക്കുക, വിധേയത്വവിവാഹത്തെയും (chattel marriage) ഭാര്യയ്ക്കും മക്കൾക്കും മേലുള്ള ഭർത്താവിന്റെ ഉടമസ്ഥതയെയും എതിർക്കുക തുടങ്ങിയ കാര്യങ്ങളിലാണ് തുടക്കത്തിൽ സ്ത്രീവാദം കേന്ദ്രീകരിച്ചത്.
19-ആം നൂറ്റാണ്ടിന്റെ അവസാനത്തോടെ ആക്ടിവിസം രാഷ്ട്രീയബലം - മുഖ്യമായും സ്ത്രീകളുടെ വോട്ടവകാശം- നേടുന്നതിൽ ശ്രദ്ധിച്ചു.
എന്നിരുന്നാലും വോൾട്ടറിൻ ഡെ ക്ലേർ, മർഗരറ്റ് സങ്ഗർ തുടങ്ങിയ സ്ത്രീവാദികൾ സ്ത്രീകളുടെ ലൈംഗികവും പ്രത്യുല്പാദനപരവും സാമ്പത്തികവുമായ അവകാശങ്ങൾക്കുവേണ്ടിയുള്ള ബോധവത്കരണങ്ങൾ സജീവമായി തുടർന്നു.
1854-ൽ ഫ്ലോറൻസ് നൈറ്റിങ്ഗേലാണ് പട്ടാളത്തിൽ സ്ത്രീപരിചാരകർ സഹായം നൽകുന്ന രീതി തുടങ്ങിവെച്ചത്.
വോട്ടവകാശത്തിനുവേണ്ടി വാദിക്കുന്ന സ്ത്രീകളും (suffragettes) പുരുഷന്മാരും (പൊതുപദം:suffragist) ബ്രിട്ടനിൽ ആശയപ്രചാരണം നടത്തി.
1918-ലെ പൌരപ്രാതിനിധ്യനിയമം പ്രകാരം 30 വയസ്സു പ്രായമുള്ള കുടുംബിനികളായ സ്ത്രീകൾക്ക് സമ്മതിയവകാശം ഉറപ്പാക്കി.
1928-ൽ 21 വയസ്സിനു മുകളിൽ പ്രായമുള്ള എല്ലാ സ്ത്രീകൾക്കുമായി വിപുലപ്പെടുത്തി.
അമേരിക്കൻ ഐക്യനാടുകളിൽ പ്രസ്ഥാനത്തിന് നേതൃത്വം നൽകിയവർ ലുക്രീഷ്യ മോട്ട് , ലൂസി സ്റ്റോൺ, എലിസബത് കാഡി സ്റ്റാന്റൺ , സൂസൻ ബി. ആന്റണി തുടങ്ങിയവരാൺ.
ക്വക്കറിന്റെ ചിന്തകൾ ഇവരെ ശക്തമായി സ്വാധീനിച്ചിരുന്നു.
ഫ്രാൻസിസ് വിലാഡിനെപ്പോലെ യാഥാസ്ഥിതിക ക്രൈസ്തവവിഭാഗങ്ങളിൽനിന്നുള്ളവരും മറ്റിൽഡ ജോസ്ലിൻ ഗേജിനെപ്പോലെ തീവ്രസ്ത്രീവാദികളും അമേരിക്കൻ സ്ത്രീവാദത്തിന്റെ ഒന്നാം തരംഗത്തിൽ ഉൾപ്പെടും.
അമേരിക്കയിലെ എല്ലാ സംസ്ഥാനങ്ങളിലെയും സ്ത്രീകൾക്ക് വോട്ടവകാശം നൽകിക്കൊണ്ടുള്ള അമേരിക്കൻ ഭരണഘടനയുടെ പത്തൊൻപതാം ഭേദഗതി (1919) നിലവിൽ‌വന്നതോടെ അമേരിക്കൻ ഒന്നാം തരംഗ സ്ത്രീവാദം അവസാനിച്ചതായി കണക്കാക്കുന്നു.
രണ്ടാം തരംഗവുമായി തട്ടിച്ചുനോക്കുമ്പോൾ ഒന്നാം തരംഗ സ്ത്രീവാദികൾ ഗർഭച്ഛിദ്രവിഷയത്തെ അത്ര കാര്യമായി ഗണിച്ചിട്ടില്ല എന്ന് ബോധ്യമാകും.
അവർ സാമാന്യമായി ആ കാഴ്ചപ്പാടിന് എതിരായിരുന്നു എന്നു പറയാം.
രണ്ടാം തരംഗം
1960-കൾ മുതൽ 1980-കളുടെ അന്ത്യം വരെയുള്ള പ്രവർത്തനകാലഘട്ടത്തെയാണ് രണ്ടാം തരംഗ സ്ത്രീവാദമായി കണക്കാക്കുന്നത്.
ഇമെൽഡ വെലെഹാൻ എന്ന പണ്ഡിത ഒന്നാം തരംഗത്തിന്റെ തുടർച്ചയാണ് ഇത് എന്ന് അഭിപ്രായപ്പെടുന്നു.
രണ്ടാം തരംഗ സ്ത്രീവാദം ഇവ്വിധം തുടർന്ന് മൂന്നാം തരംഗ സ്ത്രീവാദത്തോടൊപ്പം നിലനിൽക്കുന്നു.
എസ്റ്റെല്ലെ ഫ്രീഡ്മാൻ എന്ന പണ്ഡിത ഒന്നും രണ്ടും സ്ത്രീവാദങ്ങൾ താരതമ്യം ചെയ്ത് ഒന്നാം തരംഗം സമ്മതിദാനം പോലുള്ള അവകാശങ്ങൾക്കു വേണ്ടിയായിരുന്നെങ്കിൽ രണ്ടാം തരംഗം വിവേചനം പോലുള്ള തുല്യതാപ്രശ്നങ്ങളെ മുന്നോട്ടുവെക്കുകയായിരുന്നുവെന്ന് വാദിക്കുന്നു.
സിമോൺ ദി ബുവറും സെക്കൻഡ് സെക്സും
ഫ്രഞ്ച് എഴുത്തുകാരിയും തത്ത്വചിന്തകയുമാണ് സിമോൺ ദി ബുവർ .
അവർ നോവലുകളും രാഷ്ട്രീയം, തത്ത്വചിന്ത, സാമൂഹികപ്രശ്നങ്ങൾ ഇവ സംബന്ധിച്ച ലേഖനപങ്‌ക്തികളും (monographs) ഉപന്യാസങ്ങളും ജീവചരിത്രങ്ങളും ഒരു ആത്മകഥയും എഴുതിയിട്ടുണ്ട്.
ഷീ കേം റ്റു സ്റ്റേ, ദ മാൻഡരിൻസ് എന്നീ അതിഭൌതികനോവലുകളുടെയും ദ സെക്കൻഡ് സെക്സ് എന്ന പ്രബന്ധത്തിന്റെയും പേരിലാണ് അവർ ഏറെ അറിയപ്പെടുന്നത്.
സെക്കൻഡ് സെക്സ് (1949; ഇംഗ്ലീഷ് വിവർത്തനം:1953) സ്ത്രീയുടെ അടിച്ചമർത്തപ്പെടലിനെയും സമകാലിക സ്ത്രീവാദത്തിന്റെ അസ്തിവാരത്തെയുംകുറിച്ച് വിശദമായി വിശകലനംചെയ്യുന്നു.
സ്ത്രീവാദാസ്തിത്വചിന്തയെ അവതരിപ്പിക്കുന്നതിലൂടെ ഒരു ധാർമ്മികവിപ്ലവത്തിന്റെ ആവശ്യം ഉന്നയിക്കുകയാണ് ഈ കൃതി.
ഒരു അസ്തിത്വവാദചിന്തകയെന്നനിലയിൽ സാർത്രിന്റെ അസ്തിത്വം സത്തയെ മുൻ‌ഗമിക്കുന്നു എന്ന കല്പനയെ സ്വീകരിക്കുന്നുണ്ട്.
അതുകൊണ്ട് ഒരാൾ സ്ത്രീയായി ജനിക്കുകയല്ല, അങ്ങനെയായിത്തീരുകയാണ് എന്ന് അവർ പറയുന്നു.
സ്ത്രീയെ അന്യയാക്കുന്ന സാമൂഹികനിർമ്മാണത്തിലാണ് അവരുടെ വിശകലനം കേന്ദ്രീകരിക്കുന്നത്.
ബുവർ സ്ത്രീയുടെ അടിച്ചമർത്തപ്പെടലിന്റെ അടിസ്ഥാനമായി ഇതിനെ തിരിച്ചറിയുന്നു.
ചരിത്രപരമായി സ്ത്രീയെ വ്യവസ്ഥയിൽനിന്ന് വ്യതിചലിക്കുന്നവളും അപസാമാന്യയുമായാണ് കണ്ടുവരുന്നതെന്ന് വാദിക്കുകയും മേരി വോൾസ്റ്റോൺക്രാഫ്റ്റു പോലും സ്ത്രീ അഭിലഷണീയമാതൃകയാക്കേണ്ടത് പുരുഷനെയാണെന്ന് കണക്കാക്കിയതിനെ എതിർക്കുകയും ചെയ്യുന്നു.
സ്ത്രീവാദത്തിന് പുരോഗമിക്കണമെങ്കിൽ ഈ മനോഭാവത്തെ മാറ്റിയേതീരൂ എന്നാണ് അവരുടെ വാദം.
ദ ഫെമിനൈൻ മിസ്റ്റിൿ
ബെറ്റി ഫ്രീഡന്റെ ദ ഫെമിനൈൻ മിസ്റ്റിൿ (1963) എന്ന കൃതി സ്ത്രീക്ക് ശിശുപാലനത്തിലൂടെയും വീടുനോക്കലിലൂടെയും മാത്രമേ സംതൃപ്തിനേടാനാവൂ എന്ന ആശയത്തെ വിമർശിക്കുന്നു.
ഫെമിനൈൻ മിസ്റ്റിൿ 1963-ലെ സമകാലികസ്ത്രീപ്രസ്ഥാനത്തെ ജ്വലിപ്പിക്കുകയും അതിന്റെ ഫലമായി ഐക്യനാടുകളിലെയും ലോകരാഷ്ട്രങ്ങളിലെയും സാമൂഹികഘടന പാടേ മാറുകയുംചെയ്തു എന്നും 20-ആം നൂറ്റാണ്ടിലെ ഏറ്റവും സ്വാധീനിക്കപ്പെട്ട കഥേതരഗ്രന്ഥങ്ങളിലൊന്നായി പരക്കെ പരിഗണിക്കുന്നുവെന്നും ന്യൂയോർൿ ടൈംസിൽ വന്ന ഫ്രീഡന്റെ അനുശോചനക്കുറിപ്പ് രേഖപ്പെടുത്തുന്നു.
ഫ്രീഡൻ ഈ പുസ്തകത്തിൽ സ്ത്രീകൾ ഭർത്താക്കന്മാരിലൂ‍ടെയും കുട്ടികളിലൂടെയും തങ്ങളുടെ ജീവിതത്തിന്റെ സ്വത്വവും അർത്ഥവും കണ്ടെത്താൻ പ്രേരിപ്പിക്കുന്ന തെറ്റായ വിശ്വാസസമ്പ്രദായത്തിന്റെ ഇരകളാണ് എന്ന വാദം ഉന്നയിക്കുന്നു.
സ്ത്രീകൾ കുടുംബത്തിന്റെ സ്വത്വത്തിൽ തങ്ങളുടെ സ്വത്വത്തെ പൂർണ്ണമായി നഷ്ടപ്പെടുത്താൻ ഈ വ്യവസ്ഥ കാരണമാകുന്നു.
ഫ്രീഡൻ ഈ വ്യവസ്ഥയെ രണ്ടാം ലോകമഹായുദ്ധാനന്തര മദ്ധ്യവർഗ്ഗ ഉപനാഗരിക സമൂഹത്തിലാണ് പ്രതിഷ്ഠിക്കുന്നത്.
ഇതേ സമയംതന്നെ അമേരിക്കയുടെ യുദ്ധാനന്തര സാമ്പത്തികവിസ്ഫോടനം വീട്ടുജോലികളെ ആയാസരഹിതമാക്കുന്ന പുതിയ സാങ്കേതികവിദ്യകളുടെ വികസനത്തിലേക്ക് നയിച്ചു.
പക്ഷേ സ്ത്രീകളുടെ ജോലി അർത്ഥരഹിതവും മൂല്യഹീനവുമാക്കുന്നതിലാണ് ഇവ കലാശിച്ചത്.
അമേരിക്കൻ ഐക്യനാടുകളിലെ സ്ത്രീവിമോചനം
സ്ത്രീവിമോചനം എന്ന വാക്ക അമേരിക്കയിൽ ആദ്യമായി ഉപയോഗിക്കുന്നത് 1964-ലും അച്ചടിയിൽ വരുന്നത് 1966-ലുമാണ്.
മൂന്നാം തരംഗം
രണ്ടാം തരംഗത്തിന്റെ പരാജയങ്ങൾക്കും അത് ഉണ്ടാക്കിയ പ്രാരംഭപ്രവർത്തനങ്ങളുടെയും പ്രസ്ഥാനങ്ങളുടെയും പിന്മടക്കത്തിനും മറുപടിയായി 1990-കളിലാണ് മൂന്നാം തരംഗ സ്ത്രീവാദം ആരംഭിക്കുന്നത്.
സ്ത്രൈണതയ്ക്ക് രണ്ടാം തരംഗം നൽകിയ തനിമാവാദപരമായ നിർവചനത്തെ, വെള്ളക്കാരികളായ മേൽക്കിടമദ്ധ്യവർഗ്ഗസ്ത്രീകളുടെ അനുഭവങ്ങളിൽ ഊന്നുന്നുവെന്ന ആക്ഷേപത്തോടെ മൂന്നാം തരംഗം വെല്ലുവിളിക്കുകയോ നിരാകരിക്കുകയോ ചെയ്യുന്നു.
ലിംഗഭേദത്തെയും ലൈംഗികതയെയും സംബന്ധിച്ച ഘടനാവാദാനന്തരവ്യാഖ്യാനമാണ് മൂന്നാം തരംഗ പ്രത്യയശാസ്ത്രത്തിന്റെ മിക്കവാറും കാതൽ.
മൂന്നാം തരംഗ സ്ത്രീവാദികൾ സൂക്ഷ്മരാഷ്ട്രീയത്തിൽ പൊതുവേ കേന്ദ്രീകരിക്കുന്നു .
1980-കളുടെ മദ്ധ്യത്തിലാണ് മൂന്നാം തരംഗത്തിന്റെ ആരംഭം.
രണ്ടാം തരംഗത്തിലൂടെ ഉയർന്നുവന്ന ഗ്ലോറിയ അൻസൽദുവ, ബെൽ ഹൂക്സ്, ചേല സന്ദോവൽ, ഷെറി മൊറാഗ, ഓഡ്രി ലോർഡി, മക്സിൻ ഹോങ് കിങ്സ്റ്റൺ തുടങ്ങിയ സ്ത്രീവാദിനേതാക്കളും കറുത്തവർഗ്ഗ സ്ത്രീവാദികളും വംശസംബന്ധമായ വ്യക്തിനിഷ്ഠതകളെ പരിഗണിക്കുന്നതിന് സ്ത്രീവാദചിന്തയിൽ ഒരിടം രൂപപ്പെടുത്തുന്നതിന് ശ്രമിച്ചു.
ലിംഗങ്ങൾ തമ്മിൽ സുപ്രധാനമായ വ്യത്യാസങ്ങൾ ഉണ്ടെന്ന് വിശ്വസിക്കുന്ന കരോൾ ജിലിഗനെപ്പോലുള്ള വ്യതിരേകസ്ത്രീവാദികളും സ്ത്രീപുരുഷന്മാർ തമ്മിൽ അന്തർലീനവ്യത്യാസങ്ങളൊന്നുമില്ലെന്നു വിശ്വസിക്കുകയും ലിംഗപദവികൾ സാമൂഹികവ്യവസ്ഥാപനം വഴിയുണ്ടാകുന്നതാണെന്ന് അഭിപ്രായപ്പെടുകയും ചെയ്യുന്നവരും തമ്മിലുള്ള ഉൾത്തർക്കങ്ങളും മൂന്നാം തരംഗ സ്ത്രീവാദം ഉൾക്കൊള്ളുന്നു.
ക്രൈസിസ് (കമ്പ്യൂട്ടർ ഗെയിം) ഇംഗ്ലീഷ് വിലാസം https://ml.wikipedia.org/wiki/Crysis
ഒരു സയൻസ്-ഫിക്ഷൻ ഫസ്സ് പേഴ്സൺ ഷൂട്ടർ കമ്പ്യൂട്ടർ ഗെയിമാണ് ക്രൈസിസ് .
ജർമ്മൻ വീഡിയോ ഗെയിം ഡവലപ്പറായ ക്രൈടെക് ആണ് ഇത് വികസിപ്പിച്ചെടുത്തത്.
ഇലക്ട്രോണിക് ആർട്സ് ആണ് ഇതിൻറെ പ്രസാധകർ.
വടക്കേ അമേരിക്കയിൽ 2007 നവംബർ 13-നും ആസ്ട്രേലിയയിൽ നവംബർ 15-നും യൂറോപ്പിൽ നവംബർ 16-നും ന്യൂസിലാൻഡിൽ നവംബർ 23-നും ആണ് പുറത്ത് വിട്ടത്.
കണക്കുകൾ പ്രകാരം ലോകമെമ്പാടും 1.5 മില്യൺ വിറ്റഴിഞ്ഞു.
വികസനം ഗെയിം എൻജിൻ
ക്രൈഎൻജിൻ 2 എന്ന് എൻജിനാണ് ക്രൈസിസിൽ ഉപയോഗിക്കുന്നത്.
വിൻഡോസ് വിസ്റ്റയുടെ ഡയറക്ട്3D 10(ഡയറക്ട്X 10) ഉപയോഗിക്കുന്ന ആദ്യ എൻജിനാണ് ക്രൈഎൻജിൻ 2.
പ്രത്യേക പതിപ്പ്
പ്രത്യേക പതിപ്പിൽ താഴെപ്പറയുന്ന ഉണ്ട് : ക്രൈസിസ് ഗെയിം ഡിവിഡി ക്രൈസിസ് Bonus Content ഡിവിഡി A 28-page game manual അവലംബം ↑ ↑ ↑ Crysis TV Spot , GameTrailers .
Retrieved November 10, 2007.
↑ ↑ പുറം കണ്ണികൾ ക്രൈടെക്
ക്രോണിക് ഒബ്‌സ്ട്രക്ടീവ് പൾമൊണറി ഡിസീസ് ഇംഗ്ലീഷ് വിലാസം https://ml.wikipedia.org/wiki/Chronic_Obstructive_Pulmonary_Disease
ശ്വാസകോശത്തിലെ ചെറുവായുകോശങ്ങളെയും മൃദൂതകത്തെയും ബാധിക്കുന്ന സ്ഥായിയായ ചില മാറ്റങ്ങളെത്തുടർന്ന് നിരന്തരം പുരോഗമിക്കുന്ന ശ്വാസതടസ്സവും കഫക്കെട്ടും ശ്വാസകോശത്തിന്റെ ആകമാന വികാസവും ലക്ഷണങ്ങളായി കാണുന്ന ഒരു രോഗമാണു് ക്രോണിക് ഒബ്സ്ട്രക്റ്റീവ് പൾമണറി ഡിസീസ് ( സി.ഒ.പി.ഡി. )(chronic obstructive pulmonary disease) (COPD) .
ആസ്മയുമായി ലാക്ഷണികമായി സാമ്യമുള്ള രോഗമാണിത്.
എന്നാൽ ശ്വാസനാളപേശികളെ വികസിപ്പിക്കാനും ശ്വസനേന്ദ്രീയ വീക്കത്തെ തടയാനുമുള്ള മരുന്നുകളുപയോഗിച്ച് ശ്വാസതടസ്സത്തെ താൽക്കാലികമായി മറികടക്കാൻ സാധിക്കുമെങ്കിലും ഈ രോഗം പൂർണമായും  ചികിത്സിച്ചു  ഭേദം ആക്കനോ   ശ്വാസകോശമാറ്റങ്ങളെ തിരിച്ച് പഴയപടിയാക്കാനോ സാധിക്കില്ല.
എല്ലാ വർഷവും നവംബർ 15  ക്രോണിക് ഒബ്സ്ട്രക്റ്റീവ് പൾമണറി ഡിസീസ് ദിവമായി ആചരിക്കുന്നു.
ആഗോളതലത്തിൽ മരണകാരണമാകുന്ന രോഗങ്ങളുടെ പട്ടികയിൽ മൂന്നാം                        സ്ഥാനതാണ് സി ഓ പി ഡി.
കാലക്രമത്തിൽ വർദ്ധിച്ചുവരുന്ന ശ്വാസമ്മുട്ടൽ, സ്ഥിരമായ ചുമ, കഫക്കെട്ട് എന്നിവയാണ് ഈ രോഗത്തിന്റെ  പ്രധാന ലക്ഷണങ്ങൾ.
നീണ്ടുനിൽക്കുന്ന ചുമയും നിരന്തരമായി രോഗിയെ അലട്ടുന്ന കഫക്കെട്ടും പ്രാഥമിക ലക്ഷണങ്ങളായി ഏറെ വർഷങ്ങൾ കാണപ്പെട്ടേക്കാം; തുടർന്നാണു രോഗിയിൽ ശ്വാസതടസ്സം കൂടി കണ്ടുതുടങ്ങുന്നത്.
ക്രോണിക് ഒബ്‌സ്ട്രക്ടീവ് പൾമൊണറി ഡിസീസിന്റെ ഏറ്റവും പ്രധാന കാരണം ദീർഘകാലമുള്ള പുകവലിയാണ്.
അന്തരീക്ഷമാലിന്യങ്ങളും ചില ജനിതകപ്രത്യേകതകളും കുട്ടിക്കാലത്തെ ശ്വാസകോശ അണുബാധകളുമൊക്കെ ഇതിനു കാരണമാകാമെന്ന് സംശയിക്കുന്നു .
മധ്യവയസ്സുമുതൽക്ക് മുകളിലോട്ടുള്ള പ്രായക്കാരെയാണിത് ബാധിക്കുക .
പ്രാഥമിക ലക്ഷണങ്ങൾ കണ്ടുതുടങ്ങുമ്പോൾത്തന്നെ പുകവലിയടക്കമുള്ള പല ഘടകങ്ങളെയും നിയന്ത്രിച്ചാൽ ഈ രോഗത്തെ തടയാം.
പ്രാഥമികമായും ശ്വാസകോശത്തെയാണു ഇത് ബാധിക്കുന്നതെങ്കിലും രക്തത്തിന്റെ ഓക്സീകരണവും അനുബന്ധ ധർമ്മങ്ങളും തകരാറിലാകുന്നതിനാൽ ശ്വാസകോശധമനികളുടെ മർദ്ദവ്യതിയാനങ്ങളും ഹൃദയത്തകരാറുകളും ഒക്കെ ഇതിന്റെ ദ്വിതീയഫലങ്ങളായി കാണാറുണ്ട്.
ഇത്തരം മാറ്റങ്ങൾ പലപ്പോഴും മരണകാരണം തന്നെയാകാം .
നിലവിൽ ലോകത്താകെ 21 കോടി ആളുകൾക്ക് ദീർഘകാലശ്വാസതടസ്സരോഗമുണ്ടെന്നു കണക്കാക്കപ്പെടുന്നു.
2005ൽ മാത്രം 30 ദശലക്ഷം ആളുകൾ ഈ രോഗം മൂലം മരിച്ചിട്ടുണ്ട്.
ഈ രോഗം മൂലം മരണമടയുന്നവരിൽ 90% പേരും ഇടത്തരമോ താഴ്ന്നതോ ആയ വരുമാനമുള്ള രാജ്യങ്ങളിലാണ്.
പുകവലിയും അനുബന്ധ അപകടസാധ്യതകളും നിയന്ത്രിക്കാത്തപക്ഷം ക്രോണിക് ഒബ്‌സ്ട്രക്ടീവ് പൾമൊണറി ഡിസീസ് മൂലമുള്ള മരണനിരക്ക് വർധിക്കുമെന്നാണു കണക്കാക്കപ്പെടുന്നത് .
ക്ലാസിക്കൽ പന്നിപ്പനി
പന്നികളിൽ കാണുന്ന വൈറസ് രോഗമാണ് ക്ലാസിക്കൽ പന്നിപ്പനി .
പന്നികളെ മാത്രം ബാധിക്കുന്നതും പന്നികളിൽനിന്നും പന്നികളിലേക്കു മാത്രം പടരുന്നതുമായ രോഗമാണിത്.
സംക്രമിക വൈറസ് രോഗമാണ് ക്ലാസിക്കൽ പന്നിപ്പനി.
ഇത് ക്ലാസിക്കൽ സ്വൈൻ ഫീവർ, സിഎസ്എഫ് എന്നും വിളിക്കപ്പെടുന്നു.
പന്നികളിലെ കോളറ രോഗം അഥവാ ഹോഗ് കോളറ എന്നും അറിയപ്പെടുന്നു.
പെസ്റ്റിവൈറസ് സി ആണ് രോഗകാരണം ↑ ↑ ICTV 7th Report van Regenmortel, M.H.V., Fauquet, C.M., Bishop, D.H.L., Carstens, E.B., Estes, M.K., Lemon, S.M., Maniloff, J., Mayo, M.A., McGeoch, D.J., Pringle, C.R. and Wickner, R.B. (2000).
Virus taxonomy.
Seventh report of the International Committee on Taxonomy of Viruses.
1162 pp. https://talk.ictvonline.org/ictv/proposals/ICTV%207th%20Report.pdf Archived 2021-02-24 at the Wayback Machine .
↑ ICTV 6th Report Murphy, F. A., Fauquet, C. M., Bishop, D. H. L., Ghabrial, S. A., Jarvis, A. W. Martelli, G. P. Mayo, M. A. Summers, M. D.(eds) (1995).
Virus Taxonomy.
Sixthreport of the International Committee on Taxonomy of Viruses.
Archives of Virology Supplement 10, 590 pp. https://talk.ictvonline.org/ictv/proposals/ICTV%206th%20Report.pdf Archived 2021-11-03 at the Wayback Machine .
ക്ലോഡ് അൽ‌വാരിസ് ഇംഗ്ലീഷ് വിലാസം https://ml.wikipedia.org/wiki/Claude_Alvares
ഭാരതത്തിലെ ഗോവയിൽ നിന്നുള്ള ഒരു പ്രമുഖ പരിസ്ഥിതിപ്രവർത്തകനാണ്‌ ക്ലോഡ് അൽ‌വാരിസ് .
ബദൽ പ്രസദ്ധീകരണമായ "അതർ ഇന്ത്യ പ്രസ്സ്" (Other India Press)ന്റെ പത്രാധിപരാണ്‌ ഇദ്ദേഹം.
ഒരു പരിസ്ഥിതി നിരീക്ഷക സം‌ഘടനയായ "ഗോവ ഫൗണ്ടേഷന്റെ"(Goa Foundation) ഡയറക്ടർ കൂടിയാണ്‌ ക്ലോഡ് അൽ‌വാരിസ് .
നെതർലെന്റിൽ നിന്ന് 1976 ൽ പി.എച്ച്.ഡി നേടി.
ഭാര്യയും മൂന്ന് കുട്ടികളുമായി ഇപ്പോൾ ഗോവയിലെ പരയിൽ താമസിക്കുന്നു.
ഭാരതത്തിലെ കേന്ദ്ര പരിസ്ഥിതി-വന മന്ത്രാലയത്തിന്റെ കീഴിലുള്ള "ഗോവ കോസ്റ്റൽ സോൺ മാനജ്മെന്റ് അതോറിറ്റി"(Goa Coastal Zone Management Authority)യിൽ അംഗമാണ്‌ ക്ലോഡ് അൽ‌വരിസ്.
1986 ൽ ക്ലോഡ് അൽ‌വാരിസ് എഴുതിയ "ഏറ്റവും വലിയ ജീൻ കൊള്ള" ('The Great Gene Robbery' ) വളരെ പ്രസിദ്ധമാണ്‌.
പുറത്തേക്കുള്ള കണ്ണികൾ ഇതും കാണുക ബ്ലോഗ് ഗോവ ഫൗണ്ടേഷൻ അതർ ഇന്ത്യ ബുക്സ്റ്റോർ മൾട്ടി യൂനിവേഴ്സിറ്റി Archived 2018-11-01 at the Wayback Machine .
ഗ്രീൻ ഗോവ വർക്സ് Archived 2014-12-17 at the Wayback Machine .
ഓർഗാനിക് ഫാർമിങ് അസോസ്സിയേഷൻ മലയാളം വാരിക, 2012 ഒക്ടോബർ 05 Archived 2016-03-06 at the Wayback Machine .
ഷിബു സോറൻ
2020 മുതൽ ജാർഖണ്ഡിൽ നിന്നുള്ള രാജ്യസഭാംഗമായി തുടരുന്ന മുതിർന്ന ജാർഖണ്ഡ് മുക്തി മോർച്ച നേതാവാണ് ഷിബു സോറൻ.
(ജനനം:1944 ജനുവരി 11) എട്ട് തവണ ലോക്‌സഭാംഗമായ ഷിബു സോറൻ
മൂന്ന് തവണ വീതം കേന്ദ്ര
കൽക്കരി വകുപ്പ് മന്ത്രിയായും 
ജാർഖണ്ഡ് മുഖ്യമന്ത്രിയായും പ്രവർത്തിച്ചിട്ടുണ്ട്.
ഝാർഖണ്ഡ്‌ മുക്തി മോർച്ചയുടെ സംസ്ഥാന അദ്ധ്യക്ഷനും മുൻ ഝാർഖണ്ഡ് മുഖ്യമന്ത്രിയുമായിരുന്നു.
കുറച്ചുകാലം കേന്ദ്ര കൽക്കരി വകുപ്പ് മന്ത്രിയായും പ്രവർത്തിച്ചിട്ടുണ്ട്.
കൊലപാതക കേസിൽ ശിക്ഷിക്കപ്പെട്ട ജാർഖണ്ഡിലെ ആദ്യ മുഖ്യമന്ത്രിയാണ്.
അവിഭക്ത ബീഹാറിലെ രാംഗഢ് ജില്ലയിലെ ഒരു സന്താൾ ആദിവാസി കുടുംബത്തിൽ
ശോബരൻ സോറൻ്റെയും സോനാമുനിയുടേയും മകനായി 1944 ജനുവരി 11ന് ജനനം.
പ്രാഥമിക വിദ്യാഭ്യാസത്തിനു ശേഷം രാഷ്ട്രീയത്തിലിറങ്ങി.
1962-ൽ പതിനെട്ടാമത്തെ വയസിൽ സന്താൾ നവയുക്ത് സംഘ് എന്ന പ്രസ്ഥാനം രൂപീകരിച്ചു.
തീവ്ര ഇടതുപക്ഷ നയങ്ങൾ പിന്തുടർന്ന ഈ സംഘടന നെൽ കൃഷി നടത്തുന്നവരുടെ ഭൂമി ബലമായി പിടിച്ചെടുക്കുകയും ആദിവാസികൾ അല്ലാത്തവരെ നാട്ടിൽ നിന്ന് പുറത്താക്കുക എന്ന മുദ്രാവാക്യം ഉയർത്തി പ്രക്ഷോഭം ആരംഭിച്ചതിനെ തുടർന്നുണ്ടായ കലാപത്തിൽ പത്തോളം പേർ കൊല്ലപ്പെട്ടു.
ഇതിനെല്ലാം സംഘടനപരമായി നേതൃത്വം നൽകിയ ഷിബു സോറൻ 1972-ൽ ബീഹാറിൽ നിന്നും വിഭജിച്ച് മറ്റൊരു സംസ്ഥാനം വേണമെന്ന ആവശ്യം ഉയർത്തി ജാർഖണ്ഡ് മുക്തി മോർച്ച എന്ന പുതിയൊരു പാർട്ടി രൂപികരിച്ചു.
1977-ൽ തിരഞ്ഞെടുപ്പ് രാഷ്ട്രീയത്തിലിറങ്ങിയ ഷിബു സോറൻ ആ വർഷത്തെ ലോക്സഭ തെരഞ്ഞെടുപ്പിൽ ധുംക മണ്ഡലത്തിൽ നിന്ന് മത്സരിച്ചെങ്കിലും പരാജയപ്പെട്ടു.
പിന്നീട് എട്ട് തവണ ലോക്സഭാംഗമായും മൂന്ന് തവണ വീതം ജാർഖണ്ഡ് മുഖ്യമന്ത്രിയായും കേന്ദ്ര കൽക്കരി വകുപ്പ് മന്ത്രിയായും ദേശീയ രാഷ്ട്രീയത്തിൽ ഉയർന്ന് നിന്ന ഷിബു സോറൻ 
തുടർച്ചയായി ഉയർന്ന വന്ന രാഷ്ട്രീയ കൊലപാതക കേസുകളിൽ പെട്ട് 
രാഷ്ട്രീയ അസ്തമനം നേരിട്ടു.
മൂന്ന് തവണ ജാർഖണ്ഡ് മുഖ്യമന്ത്രിയായെങ്കിലും ആറ് മാസത്തിൽ കൂടുതൽ മുഖ്യമന്ത്രി സ്ഥാനത്ത് തുടർന്നില്ല.
കൊലപാതക കേസുകളിൽ വിചാരണ നേരിട്ട ശേഷം വിധി വന്നതിനെ തുടർന്ന് മൂന്ന് തവണയും മുഖ്യമന്ത്രി സ്ഥാനം രാജിവച്ചു.
പേഴ്സണൽ സെക്രട്ടറിയെ തട്ടിക്കൊണ്ട് പോയി കൊലപ്പെടുത്തിയ കേസിൽ വിചാരണയും വിധിയും നടന്നതിൻ്റെ പശ്ചാത്തലത്തിൽ ഒന്നാം 
പ്രതിയായതിനെ തുടർന്ന് 2004 മുതൽ 2006 വരെ  കേന്ദ്ര മന്ത്രി സ്ഥാനത്ത് നിന്ന് മൂന്ന് തവണയും രാജി വെയ്ക്കേണ്ടി വന്നു.
പ്രധാന പദവികളിൽ 2020-തുടരുന്നു : രാജ്യസഭാംഗം 2019 : ധുംക മണ്ഡലത്തിൽ നിന്ന് ലോക്‌സഭയിലേക്ക് മത്സരിച്ച് പരാജയപ്പെട്ടു 2014 : ലോക്സഭാംഗം, ധുംക 2009-2010, 2008-2009, 2005 : ജാർഖണ്ഡ് മുഖ്യമന്ത്രി 2009-2010 : നിയമസഭാംഗം, ജൻതാര 2009 : ലോക്സഭാംഗം, ധുംക 2006, 2004-2005, 2004 : കേന്ദ്ര കൽക്കരി വകുപ്പ് മന്ത്രി 2004 : ലോക്സഭാംഗം, ധുംക 2002 : ലോക്സഭാംഗം, ധുംക ഉപ-തിരഞ്ഞെടുപ്പ് 1996 : ലോക്സഭാംഗം, ധുംക 1991 : ലോക്സഭാംഗം, ധുംക 1989 : ലോക്സഭാംഗം, ധുംക 1980 : ലോക്സഭാംഗം, ധുംക സ്വകാര്യ ജീവിതം ഭാര്യ : രൂപി സോറൻ മക്കൾ ദുർഗ ഹേമന്ത് സോറൻ ബസന്ത് അഞ്ജലി അവലംബം മെമ്പര്മാരുടെ വിവരങ്ങള് - ഇന്ത്യ ലോക് സഭ Archived 2016-06-21 at the Wayback Machine .
ഗവൺമെന്റ് എഞ്ചിനീയറിംഗ് കോളേജ്, കണ്ണൂർ
പൂർണമായും സർക്കാർ സഹായത്താൽ പ്രവർത്തിക്കുന്ന എഞ്ചിനീയറിംഗ് കോളേജാണ് ഗവൺമെന്റ് എഞ്ചിനീയറിംഗ് കോളേജ് കണ്ണൂർ .
എ പി ജെ അബ്ദുൽ കലാം സാങ്കേതിക സർവകലാശാലയിൽ അഫിലിയേറ്റു ചെതിരിക്കുന്നു.
ഉത്തര മലബാറിലെ എഞ്ചിനീയറിംഗ് പഠനം പ്രോത്സഹിപ്പിക്കപെടുന്നതിനൊരു കേന്ദ്രമായി 1986 ഒക്ടോബറിലാണ് കോളേജ് സ്ഥാപിതമായത്.
കോളേജ് ക്യാമ്പസ്‌ തുടക്കത്തിൽ കണ്ണൂർ ടൌൺ സ്കൂളിൽ ആണ് പ്രവർത്തിച്ചിരുന്നത്.
കോളേജ് ഇപ്പോൾ 75 ഏക്കർ വരുന്ന വിശാലമായ ക്യാമ്പസ്സിൽ പ്രവർത്തിച്ചു വരുന്നു.
കണ്ണൂർ ജില്ല ആസ്ഥാനത്ത് നിന്നും 15 കിലോമീറ്റർ വടക്കായി  ദേശിയ പാത 17 ന്റെ തൊട്ടടുത്തായി മാങ്ങട്ടുപറമ്പ് എന്ന സ്ഥലത്താണ് കോളേജ് സ്ഥിതി  ചെയ്യുന്നത്.
കേരളത്തിലെ മികച്ച 10 കോളേജുകളിൽ ഒന്നാണ് .
കോളേജിൽ 335 സീറ്റുകളിൽ കേരള എഞ്ചിനീയറിംഗ് എൻട്രൻസ് പരീക്ഷ വഴി വർഷം തോറും നാലു വർഷത്തെ എഞ്ചിനീയറിംഗ് ബിരുദ പഠനത്തിനായി പുതുതായി അഡ്മിഷൻ നൽകി വരുന്നു.
1986 ലാണ് കണ്ണൂർ എഞ്ചിനീയറിംഗ് കോളേജ് സ്ഥാപിതമായത് .
കണ്ണൂർ സർവകാലശാലയോട് അഫിലിയേറ്റ് ചെയ്തിരിക്കുന്നു.
കോളേജിൽ അഞ്ചു വിഷയങ്ങളിലാണ് ബി ടെക്ക്  ബിരുദ പഠനം നടന്നു വരുന്നത്.
സിവിൽ എഞ്ചിനീയറിംഗ് മെക്കാനിക്കൽ എഞ്ചിനീയറിംഗ് ഇലക്ട്രിക്കൽ എഞ്ചിനീയറിംഗ് ഇലക്ട്രോണിക്സ് ആന്റ് ടെലികമ്യൂണിക്കേഷൻ എഞ്ചിനീയറിംഗ് കമ്പ്യൂട്ടർ സയൻസ് ആന്റ് എൻ‌ജിനീയറിംഗ്
മുകളിൽ പറഞ്ഞ അഞ്ചു ബ്രാഞ്ചുകളിലായി ആകെ 335 സീറ്റുകളാണ് കോളേജിൽ ഉള്ളത്.
അഞ്ച് വിഷയങ്ങളിൽ എഞ്ചിനീയറിംഗിൽ എം.ടെക്ക് ബിരുദ കോഴ്സുകളും നടന്നു വരുന്നു.
ഡിപ്പാർട്ടുമെന്റുകൾ സിവിൽ മെക്കാനിക്കൽ ഇലക്ട്രിക്കൽ ഇലക്ട്രോണിക്സ് കമ്പ്യൂട്ടർ സയൻസ് ഫിസിക്സ് കെമസ്ട്രി മാത്തമാറ്റിക്സ് എക്കണോമിക്സ് ഫിസിക്കൽ എജുക്കേഷൻ പ്രവേശനം
കോളേജിലേയ്കുള്ള പ്രവേശനം ഈ പ്രവേശന പരീക്ഷകളുടെ അടിസ്ഥാനത്തിലാണ്.
കേരള സർക്കാർ നടത്തുന്ന പ്രവേശന പരീക്ഷയായ കെ.ഇ.
എ.എം. (Kerala Engineering Agricultural Medical) വഴിയാണ് ഈ കോളേജിലേക്കുള്ള പ്രവേശനം.
തിരുവനന്തപുരത്തെ പ്രവേശന പരീക്ഷാ കൺട്രോളർ ആണിത്‌ സംഘടിപ്പിക്കുന്നത്‌ ചരിത്രം അവലംബം http://www.cee-kerala.org/ http://www.gcek.ac.in/cms/index.php Archived 2011-07-16 at the Wayback Machine .
http://silver.gcek.ac.in/ Archived 2010-03-22 at the Wayback Machine .
http://gcek.net/ Archived 2010-12-30 at the Wayback Machine .
ഇംഗ്ലീഷ് വിലാസം https://ml.wikipedia.org/wiki/Government_College_of_Engineering,_Kannur
പ്രസാത് താ മുഎൻ തോം ഇംഗ്ലീഷ് വിലാസം https://ml.wikipedia.org/wiki/Prasat_Ta_Muen_Thom
കംബോഡിയൻ-തായ് അതിർത്തിയിൽ സ്ഥിതി ചെയ്യുന്ന ഒരു ഖെമർ ക്ഷേത്രമാണ് പ്രസാത് താ മ്യൂൻ തോം അഥവാ പ്രസാത് താ മോൻ തോം .
ഖെമർ പേര് ശരിക്കും "ഗ്രേറ്റ് ടെമ്പിൾ ഓഫ്  ഗ്രാൻഡ്ഫാദർ ചിക്കൻ" എന്നാണ് വിവർത്തനം ചെയ്യുന്നത്.
ഡാംഗ്രെക് പർവതനിരകളിലൂടെയുള്ള ഒരു ചുരത്തിലൂടെ പ്രവേശനം ബുദ്ധിമുട്ടുള്ള ഇടതൂർന്ന വനപ്രദേശത്തുള്ള രണ്ട് അനുബന്ധ ക്ഷേത്രങ്ങളിൽ നിന്ന് വളരെ അടുത്തായിട്ടാണിത് സ്ഥിതിചെയ്യുന്നത്.
ആശുപത്രി ചാപ്പൽ പ്രസാത് താ മുവെൻ ടോച്ച് ("മൈനർ ടെമ്പിൾ ഓഫ്  ഗ്രാൻഡ്ഫാദർ ചിക്കൻ ") വടക്കുപടിഞ്ഞാറായി രണ്ടര കിലോമീറ്റർ അകലെയാണ്.
അതിനപ്പുറം വെറും 300 മീറ്റർ അകലെയാണ് റെസ്റ്റ് ഹൗസ് ചാപ്പൽ.
പ്രസാത് താ മ്യൂൻ ("ഗ്രാൻഡ്ഫാദർ ചിക്കൻ ക്ഷേത്രം").
1980-90 കാലഘട്ടത്തിൽ, ഡെമോക്രാറ്റിക് കമ്പൂച്ചിയയിലെ ഖെമർ റൂജ് ഈ പ്രദേശം നിയന്ത്രിച്ചപ്പോൾ, ഈ പ്രദേശത്തെ ക്ഷേത്രങ്ങൾ അവരുടെ ഗറില്ല പ്രചാരണത്തിന് ധനസഹായം നൽകുന്നതിനായി ഖമർ റൂജ് കൊള്ളയടിച്ചു.
നിരവധി വാസ്തുവിദ്യാ ശിൽപങ്ങളും യഥാർത്ഥ ശിൽപങ്ങളും മോഷ്ടിക്കപ്പെട്ടു.
ചിലപ്പോൾ ഡൈനാമിറ്റ് ഉപയോഗിച്ച് വേർപെടുത്തി, കംബോഡിയയിൽ നിന്ന് കടത്തുകയോ കരിഞ്ചന്തയിൽ വിൽക്കുകയോ ചെയ്തു.
ഈ മൂന്ന് ക്ഷേത്രങ്ങളും, പരസ്പരം നൂറുകണക്കിന് മീറ്ററുകൾക്കുള്ളിൽ, ഒരു സമുച്ചയം രൂപീകരിച്ചു, ഇത് ഖെമർ സാമ്രാജ്യത്തിൻ്റെ ഒരു പ്രധാന പാതയിൽ ഒരു പ്രധാന സ്റ്റോപ്പായിരുന്നു, പുരാതന ഖെമർ ഹൈവേ അതിൻ്റെ തലസ്ഥാനമായ ആങ്കോറിൽ നിന്ന് വടക്കുപടിഞ്ഞാറുള്ള അതിൻ്റെ പ്രധാന ഭരണ കേന്ദ്രമായ ഫിമായിലേക്കുള്ളതാണ്.
(ഇപ്പോൾ തായ്‌ലൻഡിലാണ്).
ഈ പ്രദേശത്ത് കംബോഡിയയ്ക്കും തായ്‌ലൻഡിനും ഇടയിലുള്ള നിലവിലെ അതിർത്തി രൂപപ്പെടുന്ന ഡാംഗ്രെക് പർവതനിരകളുടെ മുകൾഭാഗത്തുള്ള ടാ മുൻ തോം ചുരത്തിലാണ് ക്ഷേത്രം സ്ഥിതി ചെയ്യുന്നത്.
അതിർത്തിയുടെ വടക്ക് ഖൊരത് പീഠഭൂമിയും തെക്ക് കുത്തനെയുള്ള പാറക്കെട്ടുകളുമാണ്.
കാരണം പർവതങ്ങൾ വടക്കുപടിഞ്ഞാറൻ കംബോഡിയയിലെ സമതലങ്ങളിലേക്ക് താഴേക്ക് പതിക്കുന്നു.
ടാ മുൻ തോം ലാറ്ററൈറ്റ് കൊണ്ടാണ് നിർമ്മിച്ചിരിക്കുന്നത്.
കൂടാതെ ചതുരാകൃതിയിലുള്ള പ്ലാനിൽ തെക്കോട്ട് ദർശനമുള്ള പ്രവേശന കവാടത്തിൽ സ്ഥാപിച്ചിരിക്കുന്നു.
സാധാരണയായി കിഴക്കോട്ട് ദർശനമുള്ള ഖമർ ക്ഷേത്രങ്ങളിൽ ഇത് വളരെ അസാധാരണമാണ്.
താഴെയുള്ള സമതലങ്ങളിൽ നിന്ന് ചുരം കയറുന്ന യാത്രക്കാരെ കാണാനും മലനിരകളിൽ നിന്ന് തെക്കോട്ട് തന്ത്രപരമായ കാഴ്ചയുള്ള പ്രതിരോധ സ്ഥാനം നൽകാനും ഇത് ഭൂപ്രകൃതി കാരണമാണെന്ന് സംശയിക്കുന്നു.
പിങ്ക് കലർന്ന ചാരനിറത്തിലുള്ള മണൽക്കല്ലുകൾ കൊണ്ട് നിർമ്മിച്ച കേന്ദ്ര സങ്കേതത്തിലാണ് ക്ഷേത്രത്തിൻ്റെ ചുറ്റുപാടിന് 46 മീറ്ററും 38 മീറ്ററും ഉള്ളത്.
അതിന് മുമ്പായി ഒരു മണ്ഡപവും അന്തരാളവും ഉണ്ട്.
പ്രധാന അറയിലെ പ്രതിമയിൽ നിന്ന് ആചാരാനുഷ്ഠാനങ്ങളിൽ ഉപയോഗിക്കുന്ന പുണ്യജലം കൊണ്ടുപോകുന്ന  ഒരു ഫണലാണ് സോമസൂത്രമായി ഉപയോഗിച്ചിരിക്കുന്നത്.
ഇത് ഗർഭഗൃഹത്തിൽ നിന്ന് പുറത്തേക്ക് ഒഴുകുകയും സൈറ്റിൻ്റെ ആപേക്ഷിക പ്രാധാന്യത്തെ സൂചിപ്പിക്കുകയും ചെയ്യുന്നു.
വടക്ക് വശത്ത് രണ്ട് ടവറുകളും മറ്റ് രണ്ട് ലാറ്ററൈറ്റ് കെട്ടിടങ്ങളും ഇപ്പോഴും നിലനിൽക്കുന്നു.
കൂടാതെ മറ്റ് മൂന്ന് കെട്ടിടങ്ങളുടെ അടിത്തറയും നിലവിലില്ല.
തീർത്ഥാടകരും യാത്രികരും രാത്രി ചിലവഴിക്കുകയും അവരുടെ അടുത്ത യാത്രയിൽ തങ്ങാനുപയോഗിക്കുകയും ചെയ്യുന്ന ക്ഷേത്ര സമുച്ചയത്തിലേക്ക് ചേർക്കുന്നതിനായി സ്ഥാപിച്ച ജയവർമ്മൻ VII-ൻ്റെ ഹൈവേ റെസ്റ്റ് ഹൗസിൻ്റെയും ആശുപത്രിയുടെയും അവശിഷ്ടങ്ങളാണ് ഈ കെട്ടിടങ്ങൾ.
തെക്ക് മുഖത്ത്, പ്രധാന കവാടത്തിൻ്റെ അതേ വശത്ത്, പ്രധാന ഗോപുര, മറ്റുള്ളവയേക്കാൾ വളരെ വലുതാണ്.
വലിയ വിശാലമായ കുത്തനെയുള്ള ലാറ്ററൈറ്റ് ഗോവണി, തെക്ക് അഭിമുഖമായി കംബോഡിയൻ പ്രദേശത്തേക്ക് ക്ഷേത്രത്തിൻ്റെ പ്രവേശന കവാടത്തിലേക്ക് നയിക്കുന്നു .
കംബോഡിയൻ വശത്തുള്ള ഒരു അരുവിയിലേക്ക് താഴേക്ക് നയിക്കുന്ന ലാറ്ററൈറ്റ് ഗോവണിയുണ്ട്, അത് ക്ഷേത്രത്തിന് ചുറ്റും വളവായി മാറുന്നു.
ത മുയെൻ തോമിൻ്റെ ഓറിയൻ്റേഷൻ, ഫിമൈ ഹിസ്റ്റോറിക്കൽ പാർക്കിലെ പ്രസാത് ഹിൻ ഫിമൈയുടെയും മറ്റും ക്രമീകരണവുമായി വളരെ സാമ്യമുള്ളതാണ്.
പ്രധാന ഗോപുരത്തിനുള്ളിൽ അടുത്തിടെ നടത്തിയ ഖനനങ്ങളിൽ ക്ഷേത്രം നിർമ്മിച്ച മലമുകളിൽ നിന്ന് ഒരു സ്വാഭാവിക ലിംഗത്തിൻ്റെ അസ്തിത്വം കണ്ടെത്തി.
ലാവോസിലെ വാട്ട് ഫൗ എന്ന ഖമർ ക്ഷേത്രത്തിലും സമാനമായ പ്രകൃതിദത്ത ലിംഗമുണ്ട്.
നിലവിലെ അതിർത്തി തായ് ഭാഗത്ത് സ്ഥിതി ചെയ്യുന്നതിനാൽ, തായ്‌ലൻഡിൽ നിന്ന് മാത്രമേ ക്ഷേത്രത്തിലേക്ക് പ്രവേശിക്കാൻ കഴിയൂ.
കംബോഡിയയിൽ നിന്നുള്ള പ്രവേശനം ബുദ്ധിമുട്ടാണ്.
കാരണം ചുരത്തിലേക്ക് നയിക്കുന്ന പുരാതന ഖെമർ ഹൈവേ വളരെക്കാലമായി കാട് പിടിച്ചു.
കംബോഡിയൻ-തായ് അതിർത്തി തർക്കത്തിൽ (2009-2011) പ്രാഥമികമായി പ്രീ വിഹിയർ ക്ഷേത്രത്തിൻ്റെ ഉടമസ്ഥതയെ കേന്ദ്രീകരിച്ചായിരുന്നു.
അതിർത്തി സംഘർഷങ്ങൾ ടാ മുയനിലേക്ക് വ്യാപിക്കുകയും ക്ഷേത്രത്തിലേക്കുള്ള പ്രവേശനം താൽക്കാലികമായി അടച്ചുപൂട്ടുകയും ചെയ്തു.
അതിനുശേഷം, സംഘർഷാവസ്ഥ നിലനിൽക്കുകയും ക്ഷേത്രത്തിലെ വിനോദസഞ്ചാരികളെ പ്രധാന കവാടത്തിൽ നിന്ന് ഏതാനും മീറ്ററിലധികം തെക്കോട്ടു പോകാൻ അനുവദിച്ചിരുന്നില്ല.
അതിർത്തി അടയാളപ്പെടുത്താൻ സായുധ തായ് അതിർത്തി പോലീസ് കാവൽ നിൽക്കുന്നു.
2009-ൽ നിർമ്മിച്ച് 2010-ൽ ഔദ്യോഗികമായി സമാരംഭിച്ച ടാമുൻ തോം ക്ഷേത്രത്തിലേക്കുള്ള റോഡ് ഉൾപ്പെടെയുള്ള റോഡ് അടിസ്ഥാന സൗകര്യങ്ങൾ വികസിപ്പിച്ചതിനാൽ 2010 മുതൽ, കംബോഡിയ ഭാഗത്തുള്ള ടാ മുൻ തോം ക്ഷേത്രത്തിൻ്റെ പ്രവേശനം എളുപ്പമായി.
ചുവന്ന ചരൽ റോഡുകളും (എന്നാൽ സമീപ വർഷങ്ങളിൽ ഇത് അസ്ഫാൽറ്റ് റോഡായി നവീകരിച്ചു) 500 മീറ്റർ പർവത കോൺക്രീറ്റ് റോഡും.
സന്ദർശകർക്ക് അവരുടെ കാറുകൾ കുന്നിന് സമീപം പാർക്ക് ചെയ്യാൻ സഹായിക്കുന്നു.
അതിനുശേഷം അവർക്ക് അര കിലോമീറ്റർ മലയോര കോൺക്രീറ്റ് റോഡിലൂടെ നടക്കാം.
അതിൻ്റെ ചില ഭാഗങ്ങൾ കുത്തനെയുള്ളതാണ്.
ഈ സമയത്ത്, ഡാംഗ്രെക് പർവതനിരയുടെ മനോഹരമായ ഭൂപ്രകൃതിയും നിരവധി വലിയ മരങ്ങളും വന പുഷ്പങ്ങളും വിനോദസഞ്ചാരികൾ ആസ്വദിക്കുന്നു.
ഗാലറി Prasat Ta Muen Thom The somasutra.
കുറിപ്പുകൾ അവലംബം Michael Freeman, A guide to Khmer temples in Thailand Laos , Rivers Books, 1996 974-8900-76-2 Michael Freeman, Palaces of the Gods: Khmer Art Architecture in Thailand , River Books, 2001 974-8303-19-5 Yoshiaki Ishizawa, Along The Royal Roads To Angkor , Weatherhill, 1999 083-4804-72-7 Claude Jacques and Philippe Lafond, The Khmer Empire , River Books, 2007 974-9863-30-5 Vittorio Roveda, Images of the gods: khmer mythology in Cambodia, Thailand and Laos , River Books, 2005 974-9863-03-8 Betty Gosling, Origins of thai art , River Books, 2004 0-8348-0541-3
ബാലചന്ദ്രമേനോൻ ഇംഗ്ലീഷ് വിലാസം https://ml.wikipedia.org/wiki/Balachandra_Menon
മലയാളചലച്ചിത്രരംഗത്ത് നടൻ, സംവിധായകൻ, തിരക്കഥാകൃത്ത്, എന്നീ നിലകളിൽ പ്രശസ്തനായ വ്യക്തിയാണ് ബാലചന്ദ്രമേനോൻ .
സ്വയം രചനയും സംവിധാനവും നിർവ്വഹിച്ച് 1998-ൽ പുറത്തിറങ്ങിയ സമാന്തരങ്ങൾ എന്ന ചിത്രത്തിലെ ഇസ്മായിൽ എന്ന കഥാപാത്രത്തിന് മികച്ച നടനുള്ള ദേശീയപുരസ്കാരം അദ്ദേഹം നേടി.
ഫാസിൽ , പത്മരാജൻ എന്നീ സം‌വിധായകരെ പോലെ മേനോനും ഒട്ടനവധി പുതുമുഖ താരങ്ങളെ മലയാള സിനിമയിലേക്ക് കൊണ്ട് വന്നിട്ടുണ്ട്.
ശോഭന - ഏപ്രിൽ 18 , പാർ‍വതി - വിവാഹിതരേ ഇതിലേ  ഇതിലേ , മണിയൻപിള്ള രാജു - മണിയൻ പിള്ള അഥവ മണിയൻ പിള്ള , കാർ‍ത്തിക - മണിച്ചെപ്പ് തുറന്നപ്പോൾ , ആനി - അമ്മയാണെ സത്യം , നന്ദിനി - ഏപ്രിൽ 19 എന്നിവർ മേനോന്റെ സിനിമയിലൂടെ ചലച്ചിത്ര രംഗത്തെത്തിയവരാണ്.
ശിവശങ്കരപ്പിള്ളയുടെയും ലളിതാദേവിയുടെയും മകനായി 1954 ജനുവരി 11-ന് കൊല്ലം ജില്ലയിലാണ് ബാലചന്ദ്രമേനോൻ ജനിച്ചത്.
കൊല്ലം ഫാത്തിമ മാതാ കോളേജിൽ നിന്ന് പ്രീ-ഡിഗ്രിക്ക് ശേഷം തിരുവനന്തപുരം യൂണിവേഴ്സിറ്റി കോളേജിൽ ഭൂഗർഭശാസ്ത്രത്തിൽ ബിരുദം നേടി.
മലയാള സിനിമയിൽ ഒറ്റയാൾ പ്രസ്ഥാന കൊണ്ടുവന്നത് മേനോനാണ്.
സംവിധാനം ചെയ്തു കൊണ്ട് കഥാപാത്രമായി അഭിനയിക്കുന്ന മേനോൻ പാട്ടു പാടുകയും ചെയ്തിട്ടുണ്ട്.
പാശ്ചാത്യവത്കരണത്തിനെതിരെ മലയാളത്തനിമയെ ഉയർത്തിക്കാട്ടുന്നവയാണ് മേനോൻ സിനിമകൾ.
ജന്മം കൊണ്ടുതന്നെ പ്രതിഭാശാലിയായ അദ്ദേഹത്തെ ജനങ്ങൾ വളരെയധികം ഇഷ്ടപ്പെടുന്നു.